CELEX: 62011TN0182
Language: bg
Date: 2011-03-28 00:00:00
Title: Дело T-182/11: Жалба, подадена на 28 март 2011 г. — Dacoury-Tabley/Съвет

21.5.2011   
            
            
               BG
            
            
               Официален вестник на Европейския съюз
            
            
               C 152/29
            
         Жалба, подадена на 28 март 2011 г. — Dacoury-Tabley/Съвет
   (Дело T-182/11)
   2011/C 152/51
   Език на производството: френски
   
      Страни
   
   
      Жалбоподател: Philippe Henry Dacoury-Tabley (Абиджан, Кот д’Ивоар) (представител: G. Collard, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да установи, че по отношение на жалбоподателя, г-н Philippe Henry DACOURY-TABLEY, фактите не обосновават приемането на Регламент (ЕС) № 85/2011 на Съвета от 31 януари 2011 година и Решение 2011/71/ОВППС на Съвета от 31 януари 2011 година, публикувани на 2 февруари 2011 г. в Официален вестник на Европейския съюз,
            
         
               —
            
            
               и съответно:
               
                           —
                        
                        
                           да отмени Регламент (ЕС) № 85/2011 на Съвета от 31 януари 2011 година и Решение 2011/71/ОВППС на Съвета от 31 януари 2011 година,
                        
                     
                           —
                        
                        
                           при условията на евентуалност, да задължи Съвета да премахне името на г-н Philippe Henry DACOURY-TABLEY от списъка в приложението към този регламент и това решение.
                        
                     
         
      Правни основания и основни доводи
   
   В подкрепа на жалбата си жалбоподателят излага две правни основания.
   
               1.
            
            
               Първото правно основание е изведено от нарушение на задължението за мотивиране, доколкото мотивите за включването на жалбоподателя в списъка на лицата и стопанските субекти, към които се прилагат ограничителните мерки, са твърде общи и стандартни и не са посочени конкретни факти, позволяващи да се прецени обосноваността на включването.
            
         
               2.
            
            
               Второто правно основание е изведено от явна грешка в преценката, доколкото:
               
                           —
                        
                        
                           в решението се приема, че жалбоподателят е отказал да се подчини на г-н A. Ouattara, докато всъщност жалбоподателят се опитал да предаде под негов контрол Централната банка на държавите от Западна Африка (ВСЕАО), на която е бил управител,
                        
                     
                           —
                        
                        
                           в решението се приема, че жалбоподателят е допринасял за финансирането на незаконната администрация на г-н L. Gbagbo, докато всъщност ВСЕАО с дейността си изобщо не оказала финансова подкрепа на властите,
                        
                     
                           —
                        
                        
                           освен това към момента на приемането на обжалвания регламент и обжалваното решение жалбоподателят вече не бил управител на ВСЕАО.